178 ROYAL SOCIETY OF CANADA 
Si bien que c’estoit grande pitié de voir tout le monde en langueur, excepté 
bien peu, les pauvres malades mourir tous vifs sans pouvoir estre secourus. 
De cette maladie il y en mourut trente-six, & autres trente-six, ou quarante, 
qui en estoient touchez guerirent à l’aide du printemps si-tot qu'il fust venu. 
Mais la saison de mortalité en icelle maladie sont la fin de Ianvier, le mois 
de Fevrier & Mars, ausquels meurent ordinairement les malades chacun a 
son rang selon qu’ils ont commencé de bonne heure à estre indisposez: de 
maniere que celui qui commencera sa maladie en Fevrier & Mars pourra 
échapper: mais qui se hatera trop, & voudra se mettre au lict en Decembre & 
lanvier il sera en danger de mourir en Fevrier, Mars, ou au commencement 
[479] d’Avril, lequel temps passé il est en esperance & comme en asseurance 
de salut. 
[456] 
A saison dure estant passée, le sieur de Monts, ennuié de cette triste 
demeure de Saincte Croix, delibera de chercher vn autre port en pais 
plus chaud & plus au Su: 
[499] . . . . Et à-tant ledit sieur de Monts fit appareiller pour retour- 
ner à saincte Croix, où il avoit laissé vn bon nombre de ses gens encore 
infirmes de la secousse des maladies hivernales, de la santé desquels il estoit 
SOUCICUR. CNE Rete 
[501] Arrivée du sieur du Pont à Vile saincte Croix: Habitation transferée au 
Port Royal: 
CHAP VILL, 
Monts attendit à Saincte Croix le temps qu'il avoit convenu: dans 
lequel s’il n’avoit nouvelles de France il pourroit partir & venir cher- 
cher quelque vaisseau de ceux qui viennent à la Terreneuve pour la 
pécherie du poisson, à fin de repasser en France dans icelui avec sa 
trouppe, s’il estoit possible. Ces temps dés-ja estoit expiré, & estoient prets 
à faire voile, n’attendans plus aucun secours ni rafraichissemens, quand 
voici arriver le sieur du Pont, surnommé Gravé, demeurant à Honfleur, avec 
vne compagnie de quelques quarante hommes, pour relever de sentinelle 
ledit sieur de Monts & sa troupe. Ce fut au grand contentement d’vn chacun, 
comme l’on peut penser: & canonnades ne manquerent à l’abord, selon la 
coutume, ni l'éclat des trompetes. Ledit sieur du [502] Pont ne Scachant 
encore l’état de noz Francois, pensoit trouver là vne demeure bien asseurée, 
& ses logemens prets: mais attendu les accidens de la maladie étrange dont 
nous avons parlé, il fut avisé de changer le lieu. Le sieur de Monts eust bien 
desiré que l’habitation nouvelle eust esté comme par les quarante degrez sca- 
voir à six degrez plus au Midi que le lieu de Saincte Croix: mais apres avoir 
veu la côte jusques à Malebarre, & avec beaucoup de peines, sans trouver ce 
qu’il desiroit, on delibera d’aller au Port Royal faire la demeure, attendant 
qu’il y eust moyen de faire plus ample decouverte. Ainsi voila chacun em- 
besoigné a trousser son pacquet: on demolit ce qu’on avoit bati avec mille 
travaux, hors-mis le magazin, qui estoit vne piece trop grande à transporter, 
& en execution de ceci plusieurs voyages se font. Tout estant arrivé au 
Port-Royal. 
| A saison du printemps passée au voyage des Armouchiquois, le sieur de 
